CELEX: 62014TN0487
Language: fi
Date: 2014-06-27 00:00:00
Title: Asia T-487/14: Kanne 27.6.2014 – CMEMK ja KF v. komissio

25.8.2014   
            
            
               FI
            
            
               Euroopan unionin virallinen lehti
            
            
               C 282/49
            
         Kanne 27.6.2014 – CMEMK ja KF v. komissio
   (Asia T-487/14)
   2014/C 282/64
   Oikeudenkäyntikieli: englanti
   
      Asianosaiset
   
   
      Kantajat: Chelyabinsk electrometallurgical integrated plant OAO (CHEMK) Chelyabinsk, Venäjä) ja Kuzneckie ferrosplavy OAO (KF) (Novokuznetsk, Venäjä) (edustajat: asianajaja B. Evtimov ja asianajaja M. Krestiyanova)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan lopullisen polkumyyntitullin käyttöön ottamisesta Kiinan kansantasavallasta ja Venäjältä peräisin olevan ferropiin tuonnissa neuvoston asetuksen (EY) N:o 1225/2009 (1) (perusasetus) 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen 9.4.2014 annetun komission täytäntöönpanoasetuksen (EU) N:o 360/2014 (EUVL L 107, s. 13)
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1.
            
            
               Ensimmäinen kanneperuste, joka perustuu perusasetuksen 2 artiklan 9 kohdan virheellisestä tulkinnasta johtuvaan oikeudelliseen virheeseen ja/tai ilmeiseen arviointivirheeseen komission sitä koskevassa toteamuksessa, että yksi taloudellinen yksikkö on merkityksetön perusasetuksen 2 artiklan 9 kohdan mukaisen vientihinnan (mukaan lukien vientihinnan oikaisut) laskemisen tai muodostamisen kannalta kuten sitä seuraavassa toteamuksessa, että myynti-, yleis- ja hallintokustannusten sekä RFA Internationalin voiton täysimääräinen vähentäminen CHEMK Groupin muodostetusta vientihinnasta oli perusteltua. Siltä osin kuin komissio on saattanut tukeutua edellä oleviin toteamuksiin hylätessään kantajien väitteen, jonka mukaan kyseessä oli yksi taloudellinen yksikkö, kantajat toteavat, että sellainen toteamus sisältää oikeudellisen virheen ja/tai ilmeisen arviointivirheen.
            
         
               2.
            
            
               Toinen kanneperuste, joka perustuu siihen, että asiassa on rikottu perusasetuksen 11 artiklan 10 kohtaa ja siihen liittyen perusasetuksen 11 artiklan 9 kohtaa sen takia, että komissio vähensi polkumyyntitullit kantajien muodostetusta vientihinnasta. Perusasetuksen 11 artiklan 9 kohtaa on rikottu sen takia, että komissio sovelsi uutta menetelmää sen arvioimiseksi, onko polkumyyntitullit siirretty asianmukaisesti myyntihintoihin, ja tämä menetelmä erosi välivaiheen tarkasteluun liittyvissä tutkimuksissa käytetystä menetelmästä, joka johti kantajille määrättyyn voimassa olevaan tulliin.
            
         
               3.
            
            
               Kolmas kanneperuste, jonka mukaan komission toteamus Venäjän tuontiin liittyvän vahingollisen polkumyyntikäytännön toistumisen väitetystä todennäköisyydestä sisältää koko joukon tosiseikkojen ja selvityksen arviointia koskevia virheitä.
            
         
      (1)  Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30.11.2009 annettu neuvoston asetus (EY) N:o 1225/2009 (EUVL L 343, s. 51).